section_heading: Povijest
paragraph_text: Težaci su se 1666. generalnom providuru u Zadru žalili na prerepresivne mjere zemljoposjednika, ali su spor izgubili. Nameti su postali još viši. Između dva svjetska rata ukinuto je kmetstvo na otoku (o tome svjedoči spomen ploča na zvoniku mjesne crkve u selu Molatu iz 1937.). Godine 1926. izgrađen je Kulturni dom, 1933. utemeljena je Knjižnica, 1937. na otoku je živjelo najviše ljudi (1083) u cijeloj njegovoj poznatoj povijesti.